Krete

An Krete o Crete o Creta an gidadakoi ngan may-ada gidadamoi nga tawo ha mga isla han Gresya. Ini an ika-88 ha gidadakli nga isla ha kalibutan ngan ikalima ha gidadakoi nga isla ha Dagat Mediterraneo, nasunod la ha Sicily, Sardinia, Cyprus, ngan Corsica. An Crete ngan pipira nga nagpaalibot nga mga isla ngan mga gudtiay nga mga isla in nagbubug-os han rehiyon han Crete, usa ha mga aada ha igbaw nga lebel han mga yunit pan-administratibo han Gresya. An ulohan ngan gidadakoi nga syudad hini asya an Heraklion. Han tuig 2011, ini nga rehiyon in may-ada populasyon nga 623,065.

An Crete in upod ha mga mahinungdanon nga bahin han ekonomiya ngan kabilin pankultura han Gresya, samtang nagpapabilin liwat an kalugaringon nga kinaiya nga kultura (sugad han kalugaringon nga siday ngan musika). Usa ini han nagin sentro han sibilisasyon Minoa (c. 2700-1420 BC), nga ha pagkayana sinisiring ini nga ginuunahi nga sibilisasyon nga nahipatik nga aada ha Europa.

Pinanbasaran

Mga periferya han Gresya
Krete